ai4bharat/Pralekha huggingface dataset:
بجلی کی وزارت
این ایچ پی سی نے ملک گیرمشترک یوگا پروٹوکول کے مظاہرے میں آن لائن شرکت کے ذریعہ 7واں بین الاقوامی یوم یوگامنایا
نئی دہلی،21؍جون :ہندوستان کی اولین پن بجلی کمپنی این ایچ پی سی لمیٹڈ نے اپنے تمام پاوراسٹیشنوں ، پروجیکٹوں اورعلاقائی دفتروں میں 21جون ، 2021کو ساتواں عالمی یوم یوگا منایا۔کووڈ -19وباء کے پیش نظر یوگا کا عالمی دن 2021الیکٹرانک اورڈیجیٹل پلیٹ فارموں کے ذریعہ منایاگیا۔
تقریبات کے دوران جناب اے کے سنگھ ، سی ایم ڈی ، این ایچ پی سی نے اپنے افراد کنبہ کے ساتھ ایک بہت عظیم آن لائن یوگا اجلاس میں شرکت کی ۔ اسی کے ساتھ دوردرشن سے بھی مشترک یوگا پروٹوکول سے متعلق مظاہرے کا ملک گیر لائیوٹیلی کاسٹ کیاگیا۔ جناب این کے جین ، ڈائرکٹر ، جناب وائی کے چوبے ، ڈائرکٹر  جناب آرپی گوئل ، ڈائرکٹر ، جناب بسواجیت بسو، ڈائرکٹر اور جناب اے کے شریواستو ، سی وی او نے بھی اس پروگرا م میں شرکت کی ۔ اس پروگرام میں ہزاروں لوگ شامل ہوئے جن میں این ایچ پی سی کے ملازمین سکریٹری عملہ ، کانٹرکٹ ورکرس اوران کے افراد کنبہ شامل ہیں جنھوں نے اس آن لائن یوگا اجلاس میں حصہ لیا۔ اس موقع پر اپنے ایک پیغام میں جناب اے کے سنگھ سی ایم ڈی ، این ایچ پی سی نے کہاکہ ‘‘ یوگا کسی بھی انسان کی ذہنی ، جسمانی اور روحانی توانائی میں اضافہ کرتاہے اورمیں یوگا میں حصہ لینے والے تمام لوگو ں سے اس کے جاری رکھنے کی اپیل کرتاہوں ،نیز جو لوگ یوگامیں حصہ نہیں لیتے ہیں ، انھیں چاہیئے کہ وہ یوگا کو اپنی زندگی کا حصہ بناکر اپنے دماغ اورجسم کو صحت مند بنائیں ۔ یوگا کام کو آسان بنانے کے ساتھ ساتھ آپ کو صحت مند اور خوش بھی رکھتاہے ۔ ’’
جناب اے کے سنگھ ، سی ایم ڈی ، این ایچ پی سی ، اپنی اہلیہ کے ساتھ 21جون ، 2021کو ساتویں عالمی یوم یوگا کے موقع پر دوردرشن کے ذریعہ مشترک یوگاپروٹوکو ل کے مظاہرے پرمبنی ملک گیرلائیوٹیلی کاسٹ کے دوران یوگا میں حصہ لیتے ہوئے ۔
ویڈیوکانفرنسنگ کے ذریعہ یوگا کے عالمی دن کے انعقاد سے تمام مقامات سے تعلق رکھنے والے این ایچ پی سی ملازمین اوران کے افراد کنبہ کو بہت بڑی تعداد میں شرکت کرنے کا موقع ملا۔ این ایچ پی سی نے گذشتہ ہفتہ عالمی یوم یوگا کے جشن کے ایک حصہ کے طورپر یوگا اور نیچروپیتھی کے عنوان سے آن لائن یوگااجلاسوں اور لیکچروں کے ایک سلسلے کا انعقاد کیاتھا۔
ریلوے کی وزارت
ہندوستانی ریلوے کے ڈیڈیکیٹڈ فریٹ کاریڈور
نئی دلّی ،10 مارچ، 2021/
ریلوے، تجارت و صنعت اور امور صارفین، خوراک و عوامی نظام تقسیم کے وزیر جناب پیوش گویل نے لوک سبھا میں آج ایک تحریری سوال کے جواب میں بتایا کہ وزارت ریلوے نے فی الحال،درج ذیل راستوں پر ڈیڈیکیٹڈ فریٹ کاریڈورز  کے لئے تفصیلی پروجیکٹ رپورٹ  تیار کرنے کی منظوری دے دی ہے:
- مشرق ساحلی کاریڈور – کھڑگ پور- وجے واڑہ- لمبائی- 1115 کلومیٹر
- مشرق- مغرب ذیلی کاریڈور
- بھساول- وردھا-ناگپور- راجکھرسوان- کھڑگ پور- اُلبیریا- دنکنی- لمبائی -1673 کلومیٹر
- راج کھرسوان- کالی پہاڑی- اندل- لمبائی- 195 کلومیٹر
- شمال مشرق ذیلی کاریڈور- وجے واڑہ- ناگپور- اٹارسی- لمبائی – 975 کلومیٹر
ڈی پی آر میں کاریڈور کی ہمواری، ٹریفک کیچمنٹ ایریا، تکنیکی- معاشی مطالعات، متوقع ٹریفک، واپسی کی مالی اور معاشی شرح وغیرہ شامل ہوں گی۔
تفصیلی پروجیکٹ رپورٹس  کی تیاری کا کام ڈیڈیکیٹڈ فریٹ کاریڈور کارپوریشن آف انڈیا  کو سونپا گیا ہے اور اس پر کام جاری ہے۔ ڈی پی آر کے حتمی نتائج کی بنیاد پر نئے ڈی ایف ایس سی اور نفاذ کے طریق کار، اگر کوئی ہو،کے بارے میں فیصلہ لیا جاسکتا ہے۔
وزیراعظم کا دفتر
وزیراعظم نے چترکوٹ میں ہوئے سڑک حادثے میں لوگوں کی موت پر تعزیت کا اظہارکیا
نئی دہلی،9جولائی ،2022
وزیراعظم نریندر مودی نے اترپردیش کے چترکوٹ میں ہوئے سڑک حادثے میں لوگوں کی موت پر تعزیت کا اظہار کیا ہے۔
وزیراعظم کے دفتر نے ٹویٹ کیا:
‘‘چترکوٹ میں قومی شاہراہ پر ہوا حادثہ بے حد تکلیف دہ ہے۔اس میں جن لوگوں نے اپنے پیاروں کو کھویا ہے،ان کے تئیں میری گہری تعزیت ہے۔میں زخمیوں کے جلد صحت یاب ہونے کی دعا کرتا ہوں:وزیراعظم ’’
بہت چھوٹی، چھوٹی اور درمیانی صنعتوں کی وزارت
زرعی مصنوعات کی گھریلو اوربین الاقوامی مارکیٹوں میں اس طرح مارکیٹنگ کی ضرورت ہے کہ پیداوار کی لاگت کم ہوجائے :جناب نتن گڈکری
نئی دہلی،24جولائی : بہت چھوٹی ، چھوٹی اور اوسط درجے کی صنعتوں کے مرکز ی وزیرنتن گڈکری نے آج کہاہے کہ کسانوں کی مصنوعات سے متعلق کمپنی  کی تیارکردہ مصنوعات کی گھریلواور بین الاقوامی مارکیٹوں میں اس طرح مارکیٹنگ کرنے کی ضرورت ہے جس سے پیداوارکی لاگت میں کمی آجائے۔وہ ناگپور سے ایک ویبی نارسے خطاب کررہے تھے جس کا موضوع تھا زرعی ایم ایس ایم ای شعبے میں کلسٹرکی تیاری ۔ راجیہ سبھا کے ممبرپارلیمنٹ ڈاکٹروکاس مہاتمے ، ناگپور کے ایم ایس ایم ای ڈیولپمنٹ انسٹی ٹیوٹ کے ڈائرکٹرڈاکٹرپارلیواربھی اس موقع پرموجود تھے ۔
جناب گڈکری نے امراوتی ضلع میں ایف ی سی کے نمائندوں ان سے اپیل کی ہے جنہوں نے ویبینار میں شرکت کی کہ وہ اس بات پرتوجہ مرکوز کریں کہ پیداوار ، ٹرانسپورٹیشن اور محنت مزدوروں پرآنے والی لاگت میں کس طرح کمی آئے اورساتھ ہی ساتھ پیداوار میں بھی اضافہ ہو۔انھوں نے یہ بھی کہاکہ مصنوعات کو گھریلومنڈی میں کوالٹی سے سمجھوتہ کئے بغیردستیاب کرایاجاناچاہیئے ۔ اس کے بعد اضافی پیداوار کو ملک سے باہربرآمدکرناچاہیئے ۔
جناب گڈکری نے یہ مشورہ بھی دیا کہ کسانوں کی طرف سے پیداوار کی لاگت میں کمی کرنے اور صنعتوں کی طرف سے ڈبہ بندی کے اخراجات میں کمی کرنے سے صنعت کے لئے فائدہ مندہوگا۔ انھوں نے کہاکہ دالوں کے مل کلسٹروالی کسانوں کی مصنوعات کمپنی ، اپنی پیداوار اورٹرانسپورٹیشن کی لاگت میں ، شمسی چھتوں ، ریل گاڑی کے اخراجات اورخشک بندرگاہ کا استعمال کرکے کرسکتی ہے ۔ انھوں نے کسانوں سے بھی اپیل کی کہ وہ کیمیاوی کھادوں اور جراثیم کشن دواؤں کے استعمال کے بجائے ، زرعی کچرے سے بنی ہوئی نامیاتی کیمیاری کھادوں کا استعمال کرکے ، پیداوارکی لاگت میں کمی کرسکتے ہیں ۔
ودربھ کے ہرضلع میں قدرتی وسائل دستیاب ہیں جنھیں کھادی اور دیہی صنعتوں کا محکمہ استعمال کرسکتاہے اوروہ کسانوں کی مصنوعات سے متعلق ایسی کمپنیوں کے لئے ضلع کے مطابقت انھوں نے یہ مشورہ بھی دیاکہ کسانوں کی مصنوعات کمپنیاں شہد اور ریشم سے مصنوعات تیارکرسکتی ہیں ، جو چندرہ پورمیں دستیاب ہیں ۔ اگربتی کلسٹر، چندراپوراورگڈچرولی ضلع کی بانس کی زراعت والی پٹیوں میں قائم کئے جاسکتے ہیں ۔ جناب گڈکری نے زرعی محکمے کی آلات سے متعلق بھی بتایا۔ اس اسکیم کے تحت کسانوں کے گروپ اورکسانوں کی پیداوار سے متعلق کمپنیاں ، سازوسامان خرید سکتی ہیں اورانھیں کرائے کی بنیاد پر استعمال کرسکتی ہیں ۔
مہاراشٹرکے امراوتی ضلع میں 20ہزارکسان 55کسان پیداوار کمپنیوں سے مربوط ہیں اور یہ معاہدے ٹاٹاانٹرنیشنل اور وال مارٹ کے ساتھ ، اس کی پیداوار کی مارکیٹنگ کے لئے کئے گئے ۔ ناگپور کے ایم ایس ایم ای ڈیولپمنٹ انسٹی ٹیوٹ کے ڈائرکٹر ڈاکٹر پارلیوارنے بتایاکہ کسانوں کی پیداوار سے متعلق کمپنیوں کی پیداوارکے لئے مشترکہ سہولت مراکز  بھی ودربھ خطے میں قائم کئے جارہے ہیں ۔
جناب نتن گڈکری نے کسانوں کی پیداوار کمپنیوں کے نمائندوں کی طرف سے اٹھائے گئے سوالات بھی دئیے جو شہروں کو ڈبہ بند کرنے کی صنعت کے بارے میں تھے ۔ سوالوں کے جواب انھوں نے ویبینارکے اختتام پردیئے ۔انھوں نے متعلقہ حکام کو ہدایت بھی دی کہ وہ رہنمائی سے متعلق ایک میٹنگ بھی منعقد کریں ۔ یہ میٹنگ اس طرح کی ایف پی سی کو زراعت کے شعبے اور ایم ایس ایم ای کی طرف سے دستیاب اسکیموں کی وضاحت کے لئے ناگپور میں لاک ڈاون مدت کے اختتام کے بعد منعقدکی جائیں ۔ ایس ویبینار میں ودربھ کی کسانوں کی پیداوار سے متعلق کمپنیوں کے نمائندوں اورٹاٹا انٹرنیشنل کے نمائندوں نے شرکت کی ۔
وزارت دفاع
بھارتی فوج نے 260واں آرمی سروس کارپس ڈے منایا
نئی دہلی، 8/دسمبر 2020 ۔ بھارتی فوج نے 8 دسمبر 2020 بروز منگل آرمی سروس کارپس کا 260واں یوم تاسیس منایا۔ اس موقع پر رسد اور نقل و حمل کے ڈائریکٹر جنرل اور سینئر کرنل کمانڈینٹ لیفٹیننٹ جنرل ایم کے ایس یادو نے دہلی واقع قومی جنگی یادگار پر گل دائرہ پیش کیا۔ ملک بھر کے مختلف اے ایس سی اداروں میں بھی اسی طرح کی تقریبات کا انعقاد کیا گیا۔
اس موقع پر 260 کلومیٹر طویل الٹرا رَن، جس کا موضوع ’رَن فار مارٹرس‘ یعنی شہیدوں کے لئے دوڑ تھا، کا انعقاد جنگی یادگار، چنڈی مندر سے لے کر قومی جنگی یادگار، دہلی تک 4 سے 8 دسمبر 2020 کے دوران کیا گیا۔ لیفٹیننٹ کرنل اندرجیت سنگھ کی قیادت میں 13 رکنی ٹیم نے ’’فٹ انڈیا موومنٹ‘‘ کے جذبے کو فروغ دینے کے لئے چار دنوں میں یہ دوری طے کی۔ مغربی کمان کے فوجی کمانڈر لیفٹیننٹ جنرل آر پی سنگھ کے ذریعے جھنڈی دکھاکر شروع کی گئی اس دوڑ نے 8 دسمبر 2020 کو قومی جنگی یادگار پر رسد و نقل و حمل کے ڈائریکٹر جنرل کے ذریعے خیرمقدم کئے جانے سے قبل امبالہ، کنج پورہ اور موتی لال نہرو اسپورٹس اسکول، رائے میں واقع مختلف جنگی یادگاروں پر ہمارے بہادروں کو خراج عقیدت پیش کی۔
وزارت خزانہ
کابینہ نے جولائی 2019 سے پانچ فی صد اضافی ڈی/ڈی آر کو منظوری دی
نئی دہلی،9 اکتوبر 2019/وزیراعظم جناب نریندر مودی کی صدارت میں مرکزی کابینہ نے مرکزی حکومت کے ملازمین اور پنشن پانے والوں کے لئے یکم جولائی2019 سے مہنگائی بھتے /ڈی آر میں مزید پانچ فی صد اضافے کی منظوری دی ہے جو بیسک پے/پنشن پر موجودہ 12 فی صد کے علاوہ ہوگی۔ مہنگائی بھتے میں یہ اضافہ ساتویں تنخواہ کمیشن میں کی گئی سفارشات میں پیش کئے گئے تسلیم شدہ فارمولے کے مطابق کیا گیا ہے۔
مہنگائی بھتے اور مہنگائی سے راحت  سے حکومت کو 20-2019 کے مالی سال میں 10606.20 کروڑ روپے  جبکہ سالانہ 15909.35 کروڑ روپے کا اضافی بوجھ برداشت کرنا پڑے گا۔ اس اضافے سے 49.93 لاکھ مرکزی حکومت کے ملازمین اور 65.25 لاکھ پینش پانے والوں کو فائدہ ہوگا۔
مہنگائی بھتے میں اس اضافے سے حکومت کو سالانہ 8690.20 کروڑ روپے کا اضافی بوجھ پڑے گا جبکہ سال 20-2019 میں اس اضافے سے حکومت کو 5726.80 کروڑ روپے کا اضافی خرچ برداشت کرنا پڑے گا۔۔
پنشن پانے والوں کے لئے مہنگائی سے راحت  میں اس اضافے سے حکومت کو سالانہ 7319.15 کروڑ روپے کا اضافی خرچ بڑھے گا جبکہ رواں مالی سال میں اس حکومت کو 4870 کروڑ روپے اضافی برداشت کرنے ہوں گے۔
ڈی اے /ڈ ی آر مرکزی حکومت کےملازمین /پنشن پانے والوں کو ان کی بنیادی تنخواہ/پنشن کی حقیقی قدر کو قیمتوں میں اضافے سے تحفظ دینے کے لئے ادا کیا جاتا ہے۔ مہنگائی بھتے/ مہنگائی سے راحت پر سال میں دو دفعہ ، یکم جنوری اور یکم جولائی کو نظر ثانی کی جاتی ہے۔
۔۔۔۔۔۔۔۔۔۔۔
م ن۔ و ۔ ج۔
U- 4513
(Visitor Counter : 52
وزارت اطلاعات ونشریات
مرکزی کابینہ نے فلم کی چوری اور کاپی رائٹ کی خلاف ورزی کی روک تھام کے لئے سنیماٹوگرافی ایکٹ 1952 میں ترمیم کی منظوری دی
فلموں کی غیر قانونی نقالی اور کیم کورڈنگ کے لئے سزا کی تجاویز
خلاف ورزی کرنے والے افراد کو 3 سال کی جیل کی سزا یا 10 لاکھ روپے کا جرمانہ یا دونوں ہی ہوسکتے ہیں
نئی دہلی، 06فروری 2019: مرکزی کابینہ نے سنیماٹو گرافی ایکٹ، 1952 میں ترمیم کرنے کے لئے سنیماٹوگرافی ترمیمی بل، 2019 کو متعارف کرانے کی اطلاعات ونشریات کی وزارت کی تجویز کو اپنی منظوری دے دی ہے۔ اس بل کا مقصد فلموں کی غیر قانونی، نقالی اور کیم کوڈنگ  کے لئے سزا کی تجاویز کے ذریعہ فلموں کی چوری کی روک تھام کرنا ہے۔
تفصیلات:
فلموں کی چوری کی لعنت پر قابو پانے کے لئے اس ترمیمی بل میں درج ذیل امور کو شامل کرنے کی تجویز ہے:
- غیر قانونی ریکارڈنگ کی روک تھام کے لئے نئے سیکشن 6AA کو داخل کرنا۔
سنیماٹوگرافی ایکٹ 1952 کے سیکشن 6A کے بعد درج ذیل سیکشن کا اضافہ کیا جائے گا۔
6AA: ‘‘باوجود اس کے کہ کوئی قانون جزوقتی طور پر نافذ ہے، کسی بھی شخص کو تخلیق کار کی تحریری اجازت حاصل کئے بغیر کسی صوتی بصری ریکارڈنگ آلات کو استعمال کرنے کی اجازت نہیں ہوگی۔ کسی بھی شخص کو کسی بھی فلم یا اس کے بعض حصے کو نقل کرنے ، ٹرانسمیشن کرنے، ٹرانسمیشن کی کوشش کرنے کی اجازت نہیں ہوگی’’۔یہاں تخلیق کار کا وہی مطلب سمجھا جائے گا جو کہ کاپی رائٹ ایکٹ 1957 کے سیکشن 2 کی ذیلی دفعہ  میں موجود ہے۔
- سیکشن اے اے کی دفعات کی خلاف ورزی کرنے والے افراد کے لئے سزا کی تجاویز متعارف کرانے کے لئے سیکشن 7 میں ترمیم: بنیادی ایکٹ کے سیکشن 7 میں ذیلی سیکشن 1 کے بعد درج ذیل ذیلی سیکشن  کو داخل کیا جائے گا۔
‘‘اگر کوئی شخص سیکشن 6AA کی دفعات کی خلاف ورزی کرتا ہے تو اسے تین سال تک کی جیل کی سزا یا 10 لاکھ روپے تک کا جرمانہ یا دونوں ہی ہوسکتی ہے’’۔
مجوزہ ترامیم سے فلمی صنعت کی آمدنی میں اضافہ ہوگا۔ ملک میں نئے روزگار پیدا کرنے میں مدد ملے گی۔ علاوہ ازیں ہندوستان کی قومی آئی پی پالیسی کے اہم مقاصد کی تکمیل ہوگی اور فلموں کی چوری کی روک تھام کے علاوہ آن لائن طریقے سے فلمی موادکی خلاف ورزی سے راحت حاصل ہوگی۔
پس منظر:
سنیما کے میڈیم، سنیما سے جڑی ٹکنالوجی اور دیگر آلات، یہاں تک کہ فلموں کے ناظرین کے شعبے میں بدلتے ہوئے زمانے کے ساتھ زبردست تبدیلی آئی ہے۔ اسی طرح سے ملک بھر میں ٹی وی چینلوں اور کیبل نیٹ ورک کی توسیع کے ساتھ میڈیا اور تفریح کے شعبے میں کافی تبدیلیاں دیکھنے کو ملی ہیں۔ نئی ڈیجیٹل ٹکنالوجی کی آمد ،فلمو ں کی نقالی اورچوری بالخصوص انٹرنیٹ پر چوری کرکے نقلی فلموں کی جاری کئے جانے کے نتیجے میں ہندوستان کی فلمی صنعت اور حکومت کو زبردست خسارہ اٹھانا پڑاہے۔
ایک عرصے سے فلمی صنعت کا مطالبہ رہا ہے کہ حکومت کو فلموں کی چوری اور کیم کورڈنگ کی روک تھام کے لئے قانون میں ترمیم کرنے پر غور کرنا چاہئے۔ وزیر اعظم جناب نریندر مودی نے 19 جنوری 2019 کو ممبئی میں نیشنل میوزیم آف انڈین سنیما کی افتتاحی تقریب میں فلموں کی چوری اور کیم کورڈنگ کی لعنت پر قابو پانے کے لئے اعلان کیا تھا۔ اطلاعات ونشریات کی وزارت نے اس معاملے پر غور وخوض کرنے کے لئے مرکزی کابینہ کے پاس تجویز بھیجی تھی۔
مکانات اور شہری غریبی کے خاتمے کی وزارت
گاڑی کے ذریعہ کچرا جمع کرنا:‘ای پرکم تالیکا’منی ایم سی ایف کو متاثر کرتا ہے
پیرنتھلمنا ایم سی نے لاوارث بس کو‘ای پرکم تالیکا’ نام والی میٹریل اکٹھا کرنے کی چھوٹی سہولت میں تبدیل کر دیا
کیرالا کے باشندوں نے کچرے کو فن میں تبدیل کرنے اور پائیداری کے اصولوں کو اپنانے کی ایک قابل ذکر مثال قائم کی ہے۔ سوچھتا پکھواڑے 2023 کے مطابق، ایک لاوارث بس کو خلاقانہ طور پر پیرینتھلمنا میونسپلٹی، ملاپورم ضلع، کیرالہ میں ایک پائیدار منی میٹریل اکٹھا کرنے کی سہولت میں تبدیل کر دیا گیا ہے۔
جو چیز اس منی بس کوممتاز بناتی ہے وہ اس کا دلکش عنوان ہے جو کہ مشہور ملیالم بلاک بسٹر ‘ای پرکم تالیکا’ سے متاثر ہے، جس میں تھامارکشن پلئی، ایک بس، اور اس کے نگراں اننی اور سندریسن کی کہانی پیش کی گئی ہے، جو فلم کے شائقین کی طرف سے پسند کیے گئے کردار ہیں۔ ان نمایاں عناصر کو پیرینتھلمنا میونسپلٹی کے متعارف کرائے گئے نئے منی بس ماڈل میں ضم کر دیا گیا ہے۔ بس کے ڈبوں کے اندر، کوئی بھی بسنتی سمیت دیگر کرداروں کی شاندار پینٹنگز دریافت کر سکتا ہے۔ بس کو نمایاں طور پر پیرینتھلمنا سٹی کونسل کے دفتر کے سامنے آویزاں کیا گیا ہے اور اب یہ کچرا جمع کرنے والی گاڑی کے طور پر کام کرتے ہوئے سٹی کونسل کے صفائی کے اقدامات میں فعال کردار ادا کرنے کے لیے تیار ہے۔ یہ تبدیلی صرف سنیما سے پرانی قلبی وابستگی اوریادوں کی طرف اشارہ نہیں ہے بلکہ یہ ماحولیاتی تحفظ کا ثبوت ہے۔
اس کی تبدیلی سے پہلے، بس کو اسی جگہ پر ایک طویل مدت کے لیے بیکار کھڑا رکھا گیا تھا جبکہ دیگر گاڑیوں کو دوسری جگہوں پرمنتقل کیا گیا تھا۔ بالآخر، یہ کارنامہ پیرینتھلمنا سٹی کونسل کے محکمہ صحت اور گورنمنٹ پولی ٹیکنیک کالج، انگدی پورم کے این ایس ایس کے طلباء کی مشترکہ کوشش کے نتیجے کے طور پر سامنے آیا، جنہوں نے اس کی پرانی خصوصیات کو محفوظ رکھتے ہوئے بس کا چارج سنبھالا۔ بس کی تبدیلی کے بعد، پیرینتھلمنا سٹی کونسل کے گرین کرما آرمی کے اراکین شہر میں کچرا اٹھانے کے لیے منی ایم سی ایف بس کا استعمال کریں گے۔ مزید برآں، تھمارکشن پلئی بس میں ایک منی میٹریل ریکوری کی سہولت شامل کی گئی ہے تاکہ کچرے کو الگ الگ کرنے میں آسانی ہو۔ جلد ہی، خوبصورت تھامارکشن پلائی بس سٹی کونسل کی صفائی ستھرائی کی کوششوں میں فعال طور پراپنا کردارادا کرے گی، ساتھ ہی کچرے کو فن میں تبدیل کرنے اور پائیداری کو فروغ دینے کے اپنے سفر کو جاری رکھے گی۔
ایک لاوارث بس کو کوڑاکرکٹ اکٹھا کرنے کی چھوٹی سہولت میں تبدیل کرنا کچرے کے اندر چھپی تبدیلی کی صلاحیت کا ایک طاقتور ثبوت ہے۔ یہ اختراعی پروجیکٹ، کیرالہ کے وسطی حصے سے جڑا ہوا ہے، فضلے کو فن کے طور پر استعمال کرنے اور پائیداری کو اپنانے کے گہرے اثرات کو ظاہر کرتا ہے۔ ایک نظر انداز ہوچکی گاڑی میں نئی روح پھونکنے کے بعدیہ شاندار کوشش اس خیال کو تقویت دیتے ہوئے کہ کچرا درحقیقت زیادہ پائیدار مستقبل کا کینوس بن سکتا ہے، ہمیں یاد دلاتی ہے کہ وژن اور عزم کے ساتھ، ہم چیلنجوں کو مواقع میں بدل سکتے ہیں۔
الیکٹرانکس اور اطلاعات تکنالوجی کی وزارت
آدھار نے لاپتہ دِویانگ خاتون کو آسام میں اپنے خاندان سے دوبارہ ملایا
ایک بار پھر، آدھار نے ایک خاندان کو دوبارہ ملا دیا ہے۔ اس بار آسام میں ایک دِویانگ خاتون کئی ہفتوں تک اپنے گھر سے لاپتہ رہنے کے بعد دوبارہ مل گئیں۔
اس خاتون کو ، جو گویائی اور سماعت سے معذور ہے اور بول نہیں سکتی ، آسام پولیس نے کامروپ ضلع کے سونا پور نیو مارکیٹ میں بے گھر پایا، جو سونیت پور ضلع کے خانمکھ گاؤں میں اس کے گھر سے تقریباً 165 کلومیٹر دور ہے اور آدھار کا استعمال کرتے ہوئے اس کا سراغ لگایا گیا۔
پولیس نے اسے سکھی ون اسٹاپ سینٹر نام کی ایک این جی او کے پاس بھیج دیا، جو حکومتِ ہند کی خواتین اور بچوں کی ترقی کی وزارت کے مشن شکتی کی ذیلی اسکیم کے تحت خواتین کو نفسیاتی مشاورت اور عارضی پناہ فراہم کرتی ہے۔ جب تحریر اور اشاروں کی زبان سے رابطہ قائم نہیں ہوسکا تو اسے تصویریں دکھائی گئیں اور اس نے ایک آدھار کارڈ کی طرف اشارہ کیا۔
جب یونِک آئیڈنٹیفکیشن اتھارٹی آف انڈیا  کے گوہاٹی ریجنل آفس سے رابطہ کیا گیا تو اس نے اپنے تعاون کی پیشکش کی اور مشورہ دیا کہ عورت ممکنہ آدھار اندراج کے لیے اپنے فنگر پرنٹ بایو میٹرکس جمع کرا سکتی ہے۔
اسے جمع کروانے پر، اس کے موجودہ آدھار بایو میٹرکس کو ملایا گیا اور اس کے آدھار کی تفصیلات سے، اس کے گھر کا پتہ معلوم کیا جا سکا اور اس مہینے کے شروع میں اسے اپنے خاندان کے ساتھ دوبارہ ملایا جا سکا ۔
آدھار اندراج نہ صرف زندگی میں آسانی اور بہتر خدمات کی فراہمی میں مدد کرتا ہے، بلکہ اپنے خاندانوں سے الگ ہونے والے افراد کو دوبارہ جڑنے میں بھی مدد کر سکتا ہے۔ لہذا، یو آئی ڈی اے آئی ہمیشہ سے حوصلہ افزائی کرتا رہا ہے کہ بچوں کا جلد از جلد اندراج کیا جائے اور ان کے بایو میٹرکس کا اندراج ایک بار کیا جائے ، جب وہ پانچ سال کی عمر کو پہنچ جائیں اور 15 سال کی عمر کو پہنچنے کے بعد اپ ڈیٹ کیا جائے۔ اس طرح کا اندراج اور اپ ڈیٹ مفت ہے اور ملک بھر کے تمام آدھار اندراج اور اپ ڈیٹ مراکز پر کیا جا سکتا ہے۔
۔۔۔۔۔۔۔۔۔۔۔۔۔ ۔ ۔ ۔۔ ۔ ۔ ۔۔۔۔۔۔۔۔۔۔۔ ۔ ۔ ۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U.No. 7315
(Visitor Counter : 63
بجلی کی وزارت
بجلی کے پلانٹس کی اعلی سطحی کارکردگی
نئی دہلی،20؍جولائی: گرمی کے مہینے میں توانائی کی اضافی مانگ کو پورا کرنے اور اس بات کو یقینی بنانے کے لیے کہ بجلی کے پلانٹ اپنی زیادہ سے زیادہ صلاحیت پر کام کریں گے، حکومت نے مندرجہ ذیل اقدامات کیے ہیں۔
- یونٹوں کے منصوبے کے تحت شٹ ڈاؤن کو کم مانگ والی مدت کے لیے تبدیل کیا گیا ہے۔
- مرکزی بجلی اتھارٹی اور بجلی نظام میں آپریشن سے متعلق کارپوریشن کا وقتاًفوقتاً جائزہ لیا جائے گا۔
- زیادہ مانگ والی مدت کے دوران مناسب صلاحیت کو استعمال کیا جائے گا اور گیس پر مبنی بجلی کی پیداوار میں بھی پوری صلاحیت حاصل کی جائے گی۔
- بجلی پیداکرنے والی مرکزی کمپنیوں، ریاستی بجلی پیداواری کمپنیوں ، خود مختار بجلی پیداکرنے والوں، کوئلہ کمپنیوں ، ریلوے اور کوئلے کی وزارت کے ساتھ مسلسل تال میل قائم کیا جائے گا۔
حرارتی بجلی گھروں کی کارکردگی کو بہتر بنانے اور بہتر کارکردگی کے حصول اور تجارتکو نافذ کیا جا رہا ہے جو خصوصی توانائی کے استعمال کو کم کرنے کے لیے تیار کی گئی ہے ۔
بجلی قانون 2003 کے مطابق توانائی کی لاگت کی معقولیت کو مناسب کمیشنوں کے ذریعہ یقینی بنایا جا رہا ہے۔ توانائی اور بجلی کی شرحیں ریاستوں میں الگ الگ ہیں۔اور ان کا تعین مختلف امور، جیسے خریداری کی لاگت، اوسط ٹرانسمیشن اور تجارتی نقصان اورمشینوں کی دیکھ بھال اور ان کے کام کرنے کے طریقے کی بنیاد پر کیا جاتا ہے۔
حکومت بجلی کی منڈیوں توانائی کی خریداری میں کارکردگی کو بہتر بنانے کے مقصد سے بجلی مارکیٹوں کو فروغ دے رہی ہے۔ بڑی مقدار میں بجلی کے حصول اور ترسیل کی خدمات کی شرحیں طے کرنے کے لیے محصولات پر مبنی بولی لگانے کے عمل کو فروغ دیا گیا ہے۔
یہ معلومات آج بجلی اور نئی و قابل تجدید توانائی کے مرکزی وزیر جناب آر کے سنگھ نے راجیہ سبھا میں ایک سوال کے تحریری جواب میں فراہم کی۔
صحت اور خاندانی بہبود کی وزارت
کووڈ -19 کی تازہ ترین صورتحال
ملک گیر ٹیکہ کاری مہم کے تحت اب تک 197.98 کروڑ کووڈ سے بچاؤ کے ٹیکے لگائے جاچکے ہیں ۔
ہندوستان میں سردست فعالمعاملوں کی تعداد1,13,864ہے۔
فی الحال زیر علاج مریضوں کی شرح 0.26 فیصد ہے۔
سردست ملک میں شفایابی کی شرح98.53فیصد ہے۔
گزشتہ 24 گھنٹوں کے دوران13,958,مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر4,28,79,477ہوگئی ہے۔
پچھلے 24 گھنٹوں کے دوران16,135نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح ((4.85 فیصد ہے ۔
جانچ کے بعد متاثر پائے جانے والے افراد کی ہفتہ وار شرح  فیصد ہے ۔
اب تک کُل 86.39 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 3,32,978ٹیسٹ کئے گئے۔
سٹرک ٹرانسپورٹ اور شاہراہوں کی وزارت
چنگی گیٹس پر کم سے کم انتظارکرنے کے لئے کئے گئے اقدامات
نئی دہلی ،19 مارچ / سڑک ٹرانسپورٹ اور شاہراہوں کے مرکزی وزیر جناب نتن گڈ کری نے آج لوک سبھا میں ایک تحریری جواب میں بتایا کہ حکومت فیصلے کے مطابق ایک لین کو چھوڑ کر قومی شاہراہوں پر فیس پلازوں کی تمام لینس کو فیس پلازہ کی فاسٹ ایج لین کے طور پر قرار دیا گیا ہے۔ اس کے نتیجے میں فاسٹ ایج لینس میں انتظار کرنے کا وقت کافی گھٹ گیا ہے۔ البتہ ہائی برڈ لین میں انتظار کا وقت، جہاں نقدی وصول کی جاتی ہے غیر فاسٹ ایج گاڑیوں کی وجہ سے بڑھا دیا گیا ہے۔
فاسٹ ایج کے ذریعہ فیس جمع کرنے کاخود بخود نظام چنگی گیٹس کے ذریعہ اپ اینڈ ڈاؤن/ واپسی سفر کے لئے ڈسکاؤنٹ فراہم کرتا ہے۔
قومی شاہراہوں کے فیس پلازوں پر فاسٹ ایج سے متعلق معاملات اور شکایتیں سینٹرل قومی شاہراہ ہیلپ لائن نمبر 1033 کے ذریعہ دور کی جاتی ہے۔ بہت سی شکایتیں کسٹمر ایگزیکٹیو کے ذریعہ فوراً حل کی جاتی ہے۔ دیگر شکایتیں قومی شاہراہ کی اتھاریٹی این ایچ اے آئی اور بینکوں کے متعلقہ علاقائی دفتر کو بھیج دی جاتی ہیں۔تاکہ ان شکایتوں کو فوری طور پر حل کیا جاسکے۔ 1033 کے علاوہ فاسٹ ایج پروگرام کے شرکت کرنے والے 24 بینکوں کے پاس بھی اپنے کسٹمر کیئر ہیلپ لائن ہیں۔تاکہ متعلقہ کسٹمر کی شکایتوں کو نمٹایاجاسکے۔ قومی شاہراہ کی پٹیوں اور قومی شاہراہ فیس پلازؤں کی بڑھتی تعداد کے پیش نظر قومی شاہراہوں کی اتھارٹی این ایچ اے آئی نے ضروریات مہیا کرانے والے کے لئے قومی شاہراہ ہیلپ لائن 1033 کی صلاحیت کو مستحکم کیا ہے تاکہ کول ویلیوم کو بڑھایا جاسکے۔
کامرس اور صنعت کی وزارتہ
کسانوں کی امداد باہمی کی انجمنوں اور ایف پی او کے برآمداتی رابطے کو استحکام دینے کےلیے ایپیڈا نے نیفیڈ کے ساتھ مفاہمت نامے پر دستخط کیے
نئی دہلی،12 جولائی ،2021 /امداد باہمی کی انجمنوں اور زرعی مصنوعات کی تنظیموں کی زرعی اور ڈبہ بند خوراک کی اشیا کی برآمداتی صلاحیت کو فروغ دینے کےلیے زراعت اور ڈبہ بند خوراک کی اشیا کی برآمدات کے فروغ کی اتھارٹی  نے آج نیشنل ایگریکلچرل کو آپریٹیو مارکیٹنگ فیڈریشن آف انڈیا لمیٹڈ  کے ساتھ ایک مفاہمت نامے پر دستخط کیے۔
مفاہمت نامے کے مطابق تعاون کے کلیدی میدانوں میں ایپیڈا میں رجسٹرڈ ان برآمد کاروں کو سہولت دینا شامل ہے جو نیفیڈ کے ذریعے عمل درآمد کی جانے والی سبھی سرکاری اسکیموں کے تحت امداد حاصل کر رہے ہیں۔ مفاہمت نامے میں ٹیکنالوجی ، ہنرمندی ، کوالٹی مصنوعات اور مارکیٹ تک رسائی جیسے معاملات کو حل کر کے امداد باہمی انجمنوں کی طرف سے برآمدات کی دیرپائیگی اور ترقی کے لیے بھی کہا گیا ہے۔
ایپیڈا ، جو کامرس کی وزارت کے تحت کام کرتی ہے اور نیفیڈ جو کثیر ریاستی امداد باہمی سوسائیٹیوں کے قانون کے تحت رجسٹرڈ ہے ان دونوں کے درمیان اشتراک سے زرعی مصنوعات کی کوالیٹی کو بہتر بنانے کے لیے زرعی پیداوار میں شامل امداد باہمی اداروں کو سرگرم کرنے میں بھی مدد ملے گی۔ نیز اس سے کسانوں کو بہتر قیمتیں دلانے میں بھی مدد ملے گی۔
ایپیڈا اُن امداد باہمی اداروں ، ایف پی او ، شراکت داروں کی برآمدات میں سہولت پیدا کرے گی جنہیں نیفیڈ نے تسلیم کیا ہے اور انہیں فروغ دیا ہے۔
ایپیڈا اور نیفیڈ بھارت میں اور بیرون ملک تسلیم کی جانے والی بی 2 بی اور بی 2 سی سمیت عالمی تجارت میں کسانوں کی باہمی انجمنوں کی شرکت کو بھی آسان بنائیں گی۔ نیز بین الاقوامی تجارتی و فروغ میں باہم تعاون دیں گی۔
مفاہمت نامے میں امداد باہمی سوساٹئیوں ، اپنی مدد آپ گروپوں کی ان کے سماجی اور ماحولیاتی عمل درآمد کے لیے نیز بین الاقوامی معیارات کے مطابق ان کی صلاحیت سازی کے لیے مدد فراہم کرنے کی بات بھی کہی گئی ہے۔ دونوں ہی تنظیمیں بیداری لانے کے پروگراموں ، ہنرمندی کے فروغ کے پروگراموں کا انعقاد کریں گی۔ یہ انعقاد علاقائی ، ریاستی اور قومی سطح پر کیا جائے گا۔
ایپیڈا اور نیفیڈ نے زرعی برآمدات کی پالیسی کے تحت نوٹیفائیڈ مختلف ریاستوں میں کلسٹرس کو فروغ دینے کے تئیں قریبی تعاون کرتے ہوئے کام کرنے سے بھی اتفاق کیا ہے۔
مفاہمت نامے پر ایپیڈا کے چیئرمین ڈاکٹر ایم انگامتھو اور نیفیڈ کے مینیجنگ ڈائریکٹر جناب سنجیو کمار چڈھا نے دستخط کیے۔ مفاہمت نامے پر دستخط دونوں تنظیموں کی مہارت کو استعمال کرنے کے مقصد سے کیے گئے ۔ یہ دونوں تنظیمیں زراعت اور متعلقہ شعبوں کے مفاد میں سرگرمیوں میں تال میل پیدا کرنے کے لیے باہمی طور پر مل کر کام کریں گی تاکہ متعلقہ فریقوں کو بہتر قیمت مل سکے۔
ایپیڈا ان بہت سی تنظیموں اور اداروں کے ساتھ تال میل کرنے کے لیے اشتراک کے طریق کار پر توجہ دیتی رہی ہیں، جو مختلف میدانوں میں پیشہ ورانہ اور ماہرانہ صلاحیتوں کی حامل ہے۔ تاکہ مختلف فریقوں کی صلاحیت سازی کی جائے اور زراعت اور اُس کی برآمدات کی ترقی کے لیے کچھ مداخلتوں کو دور کرنے کے لیے حل فراہم کیے جائیں۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U 6471
(Visitor Counter : 212
وزارت دفاع
چیف آف ایئراسٹاف نے ویسٹرن ایئر کمانڈ میں ہوائی اڈے کا دورہ کیا
نئی دہلی13،اگست 2020
چیف آف ایئر اسٹاف  ایئرچیف مارشل آر کے ایس بھدوریا، پی وی ایس ایم، اے وی ایس ایم، وی ایم اے ڈی سی نے 13 اگست 2020 کو ویسٹرن ایئرکمانڈ میں فرنٹ لائن کے ہوائی اڈے کا دورہ کیا۔ ہوائی اڈہ پہنچنے پر اس بیس کے ایئر آفیسر کمانڈنگ نے چیف ایئر اسٹاف کا استقبال کیا۔ انہوں نے ہوائی اڈہ پر موجود لوجریونٹس کے آپریشنل اسٹیٹس اور تیاریوں کے بارے میں چیف آف ایئر اسٹاف کو آگاہ کیا۔
اپنے دن بھر کے دورے کے دوران چیف آف ایئر اسٹاف نے ہوائی اڈہ کی آپریشنل تیاریوں کا جائزہ لیا اور فرنٹ لائینز پر خدمت کرنے والے ہوائی جانبازوں کے ساتھ بات چیت کی۔ سی اے ایس نے ہوائی جانبازوں سے اپیل کی کہ وہ بلند ترین سطح اور اعلیٰ ترین معیار کی تیاریاں برقرار رکھیں۔ انہوں نے کووڈ-19 عالمی وبا کے دوران بھارتی فضائیہ کی جنگی صلاحیت کو برقرار رکھنے میں ان کی زبردست کوششوں کی بھی تعریف کی۔
اس سے پہلے دن میں سی اے ایس نے ریزیڈنٹ اسکواڈرن کے ساتھ مگ21 بسن اڑایا۔
...............................................................
م ن، ح ا، ع ر
13-08-2020
U-4498
(Visitor Counter : 109